Normalt er malkekøer på marken hele dagen, men med de varme temperaturer er landmændene nødt til at tænke alternativt. Malkekøerne hos Per Nørgaard i Gandrup nyder derfor skyggen under taget i stalden om dagen. - De var faktisk ved at blive stressede af at være ude i varmen, og de stod kun og drak vand og åd alt for lidt græs, så det syntes vi ikke helt var forsvarligt at lade dem være ude i det vejr, siger Per Nørgaard. Han har den seneste uge lukket køerne ud på græs klokken 17.30 om aftenen til klokken 04.00 om morgenen. For med stressede og dvaske køer bliver det svære at malke og kvaliteten bliver dårligere og mængden mindre. - Vi kan mærke på dem, at de har det bedre, og så er de også nemmere at malke, siger Per Nørgaard.
Nordjyske landmænd er nødsaget til at vende om på nat og dag. Deres malkekøer kan ikke holde til varmen, og hvis køerne ikke får skygge, går det hårdt udover mælkeproduktionen.